Diari Oficial de la Generalitat Valenciana


Sumari del DOGV 2032, del 26-05-1993 (1993/828100)

DECRET 64/1993, de 17 de maig, del Govern Valencià, pel qual es modifica el Reglament Orgànic i Funcional de la Conselleria de Medi Ambient.
--------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/05/17/64/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828100


Data del document
:   17-05-1993

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 64/1993, de 17 de maig, del Govern Valencià, pel qual es modifica el Reglament Orgànic i Funcional de la Conselleria de Medi Ambient.  
El funcionament de la Conselleria de Medi Ambient durant els darrers mesos, i també la promulgació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, han fet palesa la necessitat de procedir a modificar l'estructura administrativa per tal d'atendre més adequadament les innovacions introduïdes, alhora que s'atén millor el servei públic.  
Vist l'article 69 de la Llei de la Generalitat Valenciana 5/1983, de 30 de desembre, que atribueix al Govern Valencià la regulació de l?estructura de l'administració de la Generalitat Valenciana així com també l'aprovació dels reglaments orgànics de cada conselleria, a proposta del Conseller de Medi Ambient i amb la deliberació prèvia del Govern Valencià, en la reunió del dia 17 de maig de 1993,  
DECRETE  
Article únic  
Els articles 6.3, 9.2, 10 i 16 del Reglament Orgànic i Funcional de la Conselleria de Medi Ambient, aprovat pel Decret 194/1991, de 28 d'octubre, del Govern Valencià, i modificat mitjançant Decret 182/ 1992, de 10 de novembre, queden redactats com segueix. El títol III és integrat pels articles 19, 20 i 21, amb la redacció que, igualment, segueix:  
«Article sisé  
3. Sota la dependència directa del conseller, el Gabinet Tècnic, amb rang de servei, és una unitat pluridisciplinar, que té atribuït l?estudi i la prestació d'assessorament i assistència tècnica a la conselleria i, en especial, al conseller i al secretari general. Realitza les funcions de creació, manteniment i gestió d'un arxiu cartogràfic i dels seus elements d'informació territorial, per a l'aplicació en els processos de planificació i anàlisi. Li correspon també l?elaboració de la memòria anual d'activitats de la conselleria i mantindrà un centre de documentació sobre aquelles matèries d'interés per a la mateixa conselleria. A més, executarà i gestionarà els programes de difusió i divulgació ambiental de la conselleria.  
Article nové  
2. Per a la realització de totes aquestes funcions, la Secretaria General Administrativa s'estructura en els serveis següents:  
- Servei d'Inspecció.  
- Servei de Sistemes d'Organització i Gestió de PersonaL  
- Servei de Gestió Econòmico- pressupostària i Administrativa.  
- Servei de Supervisió de Projectes.  
Article deu  
Els serveis dependents de la Secretaria General Administrativa tindran a càrrec seu, l?exercici de les següents funcions generals:  
1. Al Servei d'Inspecció li correspon el control, la vigilància i el seguiment del compliment de les disposicions en les matèries que són competència de la conselleria, sense perjudici de les atribuïdes a cada direcció general i, en particular, les relatives a la qualitat de les aigües, la qualitat dels sòls, la flora, la fauna, geomorfologia, recursos forestals, impacte ambiental, espais naturals, funcionament d'indústries i activitats i, en general, totes les que calguen per a la defensa del medi ambient.  
En coordinació amb el Servei Jurídic, li correspon la tramitació i instrucció dels expedients sancionadors en les matèries atribuïdes, així com també l?informe dels recursos que es formulen contra els actes imposant sancions.  
2. Correspon al Servei de Sistemes d'Organització i Gestió de Personal:  
- L'impuls, la gestió i la supervisió dels assumptes relatius al personal de la conselleria.  
- L'establiment de sistemes d'organització i procediments d'actuació comuns als serveis d'administració general.  
- El control del rendiment dels serveis i del personal adscrit a la conselleria.  
- L'assignació de mitjans materials, i també la custòdia i el manteniment de les instal·lacions efectes.  
- La direcció i l?establiment dels sistemes de registre, informació al públic i d'altres mètodes electrònics d'informació interna.  
- El disseny i la direcció de programes horitzontals d'actuació que coordinen distints serveis de la conselleria.  
3. Correspon al Servei de Gestió Econòmico- pressupostària i Administrativa:  
- Dirigir la gestió econòmico- comptable dels expedients relatius a l?execució pressupostària dels programes assignats a la conselleria.  
- Dirigir la tramitació jurídico- administrativa dels expedients de contractació administrativa d'obres, serveis i subministraments i de totes les incidències que els afecten.  
- Elaborar els avantprojectes de pressuposts de la conselleria i tenir cura de la tramitació dels expedients escaients de modificació pressupostària.  
- Dur la gestió patrimonial dels béns adscrits a la conselleria.  
- Coordinar la tramitació econòmico- administrativa dels convenis de cooperació que impliquen l'existència de despesa.  
- Tramitar les incidències relatives a la nòmina de tot el personal adscrit a la conselleria.  
4. Al Servei de Supervisió de Projectes correspon la supervisió dels projectes a executar per la conselleria i la resta de subvencionats, així com també l?exercici de les funcions de supervisió de projectes que, a aquestes unitats, atribueix la legislació de contractes i d'hisenda pública.  
Article setze  
Per al desenvolupament de les funcions, la Direcció General de Qualitat Ambiental s'estructura en els següents serveis:  
1 . Servei de Programació i Avaluació de l?Impacte Ambiental, al qual correspon la proposta d'establiment de directius per a l?ordenació dels recursos naturals amb vista a l'aprofitament sostingut que se'n faça; les avaluacions d'impacte ambiental, el seu estudi i declaració; el seguiment i la vigilància del compliment de les condicions establertes en la declaració d'impacte ambiental; informar sobre els instruments de planejament urbanístic; la instrucció i tramitació dels expedients d'activitats subjectes a qualificació; les matèries d'activitats molestes, insalubres, nocives i perilloses; informar les Comissions Provincials de Qualificació d'Activitats i Impacte Ambiental; i l?elaboració, formulació i proposta de plans i programes mediambientals.  
2. Servei de Residus i Contaminació, al qual correspon la planificació i coordinació de la gestió dels residus sòlids, urbans i industrials, en especial els tòxics i perillosos, així com també dels procediments i tècniques d'eliminació, de tractament, de recuperació, reciclatge i reutilització, i la vigilància, seguiment i control de la contaminació atmosfèrica, tant acústica com gasosa.  
3. Servei de Planificació dels Recursos Hidrològics, al qual correspon l?estudi i l?elaboració de propostes i programes de depuració orientats a millorar, i si escau eliminar, la contaminació de les aigües continentals i de les platges; el seguiment i control de les activitats relacionades amb els recursos hidrològics de la Comunitat Valenciana, vigilància, seguiment i control de les aigües de consum públic, residuals, litorals i continentals, i de les condicions sanitàrio- ambientals de locals i edificis de convivència o ús públic, campaments, piscines i aigües de bany, i, en general, dels llocs en què es realitzen activitats d'esbargiment i oci.  
TITOL III   
Dels serveis territorials  
Article dinou  
Territorialment, la Conselleria de Medi Ambient s'organitza en serveis centrals i serveis territorials.  
Article vint  
1. El serveis centrals tenen competència sobre tot el territori de la Comunitat Valenciana.  
2. Els serveis territorials són l'expressió organitzativa del principi de desconcentració i descentralització que regeix l'activitat de la Conselleria. Depenen orgànicament del secretari general i, funcionalment, d'aquest i de les direccions generals en les matèries de les competències respectives.  
Article vint-i-un  
Els serveis territorials establerts a Alacant, Castelló i València realitzen les funcions que reglamentàriament els siguen atribuïdes i tenen al cap un director territorial nomenat pel conseller.  
Per al millor compliment de les funcions, el director de cada servei territorial tindrà el suport d'un secretari territorial, amb nivell orgànic de cap de servei, qui, sota la supervisió del director territorial, realitzarà la direcció de les funcions administratives i aquelles altres funcions que aquest li encomane».  
DISPOSICIO DEROGATORIA  
Queden derogats els articles 21, 22 i 23 del Decret 194/1991, de 28 d'octubre, del Govern Valencià, i totes les altres disposicions que s'oposen al que es preveu en aquest decret.  
DISPOSICIONS FINALS  
Primera  
S'autoritza el Conseller de Medi Ambient per tal que, mitjançant una ordre, aprove un text refós del Reglament Orgànic i Funcional de la Conselleria de Medi Ambient.  
Segona  
Aquest decret entrarà en vigor l?endemà de la publicació al Diari Oficial de la Generalitat Valenciana.  
València, 17 de maig de 1993.  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
ANTONIO ESCARRE ESTEVE


Còpia Permalink ELI